JohanHeinsen/ENO huggingface dataset:
Kiøbenhavns Postrytter, 1787-01-15
Den 10de hujus er af Prædikestolene bleven oplæst en Forordning, hvorefter der i alle Kongelige Brænderier skal høres og med at brænde Brændeviin, for derved, saa meget mueligt, at afhielpe Mangelen paa Korn, hvilket bliver dyrere Dag fra Dag, ved det at Kornskibene af Jsen holdes tilbage og udeblive.
Kiøbenhavns Postrytter, 1787-01-15
London, den 29 December. Ved den mærkværdige Expedition til Botanybay er man saa vaersom, at man lader alle saadanne Deelinquenter, som have opført sig uroelig og rebelsk i deres Fængsel, blive tilbage, og allene sender de fredeligsindede Delinqventer derhen, da de uroelige Hoveder alle skulle føres over til den nye Colonie, som Regieringen vil oprette paa Kysten af Afrika, med de mange ulykkelige Sorte, som i Armod og Nøgenhed drive omkring paa Gaderne her i Staden. J Henseende til denne sidste Colonie giør den berygtede Lord Gordon, der som en opsætsig Excommuniceret alt endnu er forskaanet for Fængsel, Regieringen atter Uleiligheder. Han har vendt sig til disse Sorte, som allerede vare i Begreb med at gaae ombord; han har tiltalet dem paa en rørende Maade, gjort dem en pathetisk Skildring af den Elendighed, som ventede paa dem der, og forudsagt dem, at de ufeilbarlig der vilde komme til at miste deres Friehed. Hans Tale har gjort saadant Jndtryk paa dem, at 400 af dem nu ikke ville gaae ombord, og heller blive i Engelland fattige, nøgne og frie, end gaae vel klædte over til det nye Establissement i Afrika, paa hvis Indretning Regieringen allerede har anvendt 20000 Pund. Disse Sorte ere ikke Deelinquenter, men allene Folk, som ere Staden til Byrde, og som Regieringen gierne vil skaffe sig fra Halsen, men som den ikke er berettiget til at tvinge ved nogen Parlementsbill.
Kiøbenhavns Postrytter, 1787-01-15
Riga, den 30 December. Alle Breve fra Petersborg tale endnu med Vished om Keiserindens nærforestaaende Afreise, som dog igien er opsat 5 Dage længer, efterdi Hds. Majestæt opholder sig fra den 13de til 17de Januarii paa Czarsko Zelo, og den 18de tiltræder Reisen derfra til Kiow, hvor Hun vil ankomme omtrent den 4de Februarii. De unge Storfyrster, Alexander og Constantin, tiltræde derimod allerede den 14de Jan. Reisen fra Petersborg, og forblive i det mindste 5 Uger underveis til Kiow. General en Chef, Græve Soltikof, reiser med til Cherson, som Obergouverneur hos de unge Storfyrster, Græverne Cobenzl, Segur og Hr. Fitzherbert, Gesandterne fra Wien, Paris og London, som giøre Reisen til Cherson med, have af Keiserinden dertil faaet Foræringer af kostbart Peltsværk til 120000 Rub lers Værdie.
Kiøbenhavns Postrytter, 1787-01-15
Wien, den 30 December. De nyeste Beretninger fra Constantinopel melde, at Porten atter, efter Mellemhandling af Hofferne i Wien, Paris og Berlin, ikke længer vil sætte sig imod den Russiske Monarkindes Kroning i Taurien, men meget mere anvende alt, for at giøre Folket roeligt derved. Man forsikkrer derfor, at Keiseren endnu henimod Februarii vil tiltræde Reisen til Cherson over Gallicien. Hs. Majestæt har nyelig afsendt et egenhændigt Brev til Keiserinden af Rusland. Heraf, og af adskillige Anstalter, som ere føiede, slutter man nu med Vished, at Reisen vil gaae for sig.
Kiøbenhavns Postrytter, 1787-01-15
En Bonde, som har bestrøet sine Marker med Rottekrud, og derved forgivet meget Vildt, er bleven arresteret.
Kiøbenhavns Postrytter, 1787-01-15
Polsk Grendse, den 30 December. Da der er aftalet en Sammenkomst imellem Kongen af Polen og Keiserinden af Rusland, men en Konge af Polen efter Grundlovene ikke kan forlade Republikens Gebeet, uden Rigsdagens Samtykke, saa indrettes nu i største Hast nogle Mile fra Kiow, i Starostiet Kaniew, paa Polsk Grund, en Bygning, hvori denne Sammenkomst skal holdes.
Kiøbenhavns Postrytter, 1787-01-15
Paris, den 1 Januarii. J Anledning af Hr. von Raynevalls Reise til Haag, som giør saa megen Opsigt, siger man nu, at Arvestadtholderen er bleven meget opbragt imod Marquis de Verac- og forlanger, at han skal kaldes tilbage, saasom han holder ham for den fornemste Aarsag til de strenge Resolutioner, der ere fattede imod ham, og denne Arvestadtholderens Fordring skal være skeet efter det Engelske Parties Raad. Marqvis de Verat ventes ogsaa virkelig hertil, men kun paa Permission, og ganske tilbagekaldet er han ikke.
Kiøbenhavns Postrytter, 1787-01-15
Bedragerne la Roche og Bechade ere under god Bedækning komne hertil fra Amsterdam, og bragte til Fængselet i Chateletet. Man har fundet for 400000 Livres i gode Vexler hos dem, og dette er en stor Trøst for dem, der have de forfalskede Vexelbreve i Hænde.
Kiøbenhavns Postrytter, 1787-01-15
De nyeste Breve fra Amerika melde, at den Amerikanske Congres formelig har erklæret de Jndianske Nationer paa den vestlige Grendse Krig.
Kiøbenhavns Postrytter, 1787-01-15
Frankfurt ved Mayn, den 2 Januarii. J Med styrtede den 17de December det fornemste Vertshuus ind af sig selv, efter at man allerede Dagen tilforn havde fundet en stor Deel af Haugen, som hører dertil, i Moselstrømmen.
Kiøbenhavns Postrytter, 1787-01-15
En Catholsk Boghandler og Eftertrykker i en anseelig Stad har med eet begyndt at føle Anger, og foretaget en Valfart, for at giøre Bod for sine Eftertrykssynder, og anraabe den hellige Jomfrue om at blødgiøre hans Medbrødres Hierter.
Kiøbenhavns Postrytter, 1787-01-15
Keiserinden af Rusland har skrevet en Religions-Catechismus for alle Skoler i sit Rige. Et Exempel, som endnu er det eneste i sit Slags.
Kiøbenhavns Postrytter, 1787-01-15
Storhertuginden af Toscana lader nu i Florenz opdrage 80 unge Piger paa sin Bekostning, og lader undervise dem i alt, for at danne dem til gode Mødre.
Kiøbenhavns Postrytter, 1787-01-15
J det Republikanske Polen drive Jøderne deres Skakkerier saa vidt, at de endog afforpagte de Geistlige deres Jndkomster af Daab og Skriftemaal, og, naar saa er, have de Nøglen til Kirken, og holde Control ved Døbesonden og Alteret.
Kiøbenhavns Postrytter, 1787-01-15
Haag, den 2 Januarii. J Ytrecht er nu i det høieste ikkun imellem 200 og 300 Auxiliairborgere tilbage, saaledes ere de efterhaanden afmarscherede formedelst indbyrdes Uenigheder. Men end ikke for de saa efterblevne kunne de nye Raadsherrer skaf se Lehningspenge tilveie. Mange Ytrechtske Borgere begynde nu og at faae Øinene op, og man seer allerede en Liste næsten paa 1000 anseelige Borgere og Jndvaanere der i Staden, hvilke alle offentlig erklære, at de ingen Deel have taget i de gamle Raadsherrers Afsættelse, og at de heller ikke have billiget den.
Kiøbenhavns Postrytter, 1787-01-15
Fra det Brandenborgske, den 6 Januarii. Kongen gaaer endnu alt imellem forklædt om Aftenen igiennem Berlin, tiltaler Skildvagterne, erkynder sig, om de og rigtig faae hvad de skal have, taler ogsaa med andre Folk, og spørger om de allerubetydeligste Omstændigheder, for at komme efter Sandheden i alle Ting. Præsten Ambrost i Berlin, som meget har udmærket sig ved virksom Understøttelse imod fattige Hielpeløse, har Kongen foræret 2000 Daler.
Kiøbenhavns Postrytter, 1787-01-15
En Præst i Neumark, paa 70 Aar, som levede i et usselt Landsbyekald, arvede for nogen Tid siden ved sin Kone 360 Daler. Da denne Sum i hans Armod forekom ham saa stor, at han ikke vidste, hvor han skulde hen med den, for at bevare den fra Tyve og Røvere, raadte hans Degn ham at grave den ned under Præstens Huus. Dette skeede. En Nat kort efter brøde 12 Røvere, ind hos Præsten, sloge ham, hans Kone og Datter næsten til Døde, bandt Hænder og Fødder paa dem, og plyndrede hele Huset ud. Man har siden været saa lykkelig at gribe 7 af denne Røverbande, og deriblant Degnen selv, med hans 3 Sønner.
Kiøbenhavns Postrytter, 1787-01-15
(Posten for i Dag er ved Avisens Slutning ikke ankommen.)
Kiøbenhavns Postrytter, 1787-01-15
Kiøbenhavn, den 15 Januarii. Den 22de September f. A. er Raadmand, Johann Frederich Petersen i Husum, efter Ansøgning i Naade endtlediget. Den 13de October er Pastor, Paul Hansen Høyer, i Grøde, beskikket til Pastor i Wanderup, i Amtet Flensborg. Hans Magnussen i Bredstedt, beskikket til Postmester sammesteds. Den 24de er Candidatus Juris, Christian Gabriel, Koch af Rendsborg, beskikket til Underrets Advocat i Hertugdømmene. Den 3die November er den deputerede Borger Christian Asmussen i Husum, confirmeret til Raadmand. Candidati Theologi, Broder Brodersen, confirmeret til Pastor i Fahretoft, og Kettel Baynsen til Pastor i Riesum, i Amtet Tondern. Doctor Medicinæ Frederich Wilhelm Koch, beskikket til PhysicusiStæderne Glückstad, Jtzehoe, Crempe og Wilster, som og i Amtet Steinburg. Den 7de ere Candidati Juris, Johann Georg Hellmann af Tating, og Bernhard Carl Prehn i Tondern, beskikkede til Underrets=Advocater i Hertugdømmene. Den 10de er Rector Coch ved Fredrichsberg Skole i Slesvig, confirmeret til Diaconus. Den 17de er Diaconus, Johann Groth til St. Margrethe i Amtet Stein burg, beskikket til Pastor i Arensboek. Den 18de er Candidatus Juris, Franz Hinrich von der Lieth i Huusum, beskikket til Underrets=Advocat i Hertugdømmene.
Kiøbenhavns Postrytter, 1787-01-15
Meteorologiske Observationer.
Kiøbenhavns Postrytter, 1787-01-15
Barom. Therm.
Kiøbenhavns Postrytter, 1787-01-15
Vinden. 8 Januarii. Varme. N. V. N. V. Kulde. S. O.S. O. Uvis.
Kiøbenhavns Postrytter, 1787-01-15
Udi afvigte Uge fra den 6te Januarii til den 13de dito, ere i denne Kongel. Residencestad copulerede 12 Par. Fødte Drenge 19, Piger 27. Tilsammen fødte 46. Døde Mænd 17. Qvinder 10. Drenge 11. Piger 8, af følgende Sygdomme: Alderdom 2. Brystsyge 5. Forraadnelses=Feber 3. Hidsig Feber 3. Hoste 1. Hævelse 1. Jndvortes Svaghed 1. Jnflammation 2. Kopper 1. Langvarig Sygdom 1. Nærvesyge 1. Slag 6. Svindsot 4. Tænder 2. Tærende Syge 4. Uangivne Svagheder 7. Vattersot 2. Tilsammen døde 46. Altsaa ingen flere fødte end døde.
Kiøbenhavns Postrytter, 1787-01-15
Følge det Kongelige Octroyerede Danske Asiatiske Com 4 pagniets høie og respective Herrer Interessenteres tagne Beslutning i General Forsamlingen af 19de December sidstleden, bekiendtgjöres herved, at da saa mange af de høie og gode Herrer Interessentere, som eie omtrent 1/4 Deele af Actierne i det Asiatiske Compagnie, allerede have vedtaget Forliget med de forrige Herrer Directeurer, i Overeensstemmelse med Compagniets bestandige Commissions trykte Betænkning af 28 Aprilis forrige Aar, og det siden gjorte nærmere Forliigs-Forslag at 28 Julii næstefter, men endeel af de tilbageværende Actie Eieres Navne og Opholdsted ikke vides, saa anmodes sidst bemeldte endnu tilbageværende Herrer interessentere, saa mange, som ikke vil indgaae Forliget; men forlange Dom, at de inden tvende Maaneder, efter den sidste Publications Datum, til Directionen derom indsende deres skriftlige Erklæring og Paastand, hvorimod de, som inden forberørte Tid ikke tilkiendegive Directionen saadan Dissensum, ansees for at samtykke ovenmeldte Forliig og de deri indeholdte Vilkaar. Directionen for det Kongelige Octroierede Danske Asiatiske Compagnie, den 8de Januarii 1787.
Kiøbenhavns Postrytter, 1787-01-15
Ligesom det i forrige Aaringer er skeet, blive Jnteressenterne udi LivRente=Societeterne de Ad. 1747 og 1757, herved endog for dette Aar erindrede, at de i Følge Forordningen anordnede Leve=Attester betimelig, og i det længste inden Martii Maaneds Udgang, indkomme, og, om Dødsfald er indtruffen, da ligeledes til samme Tid derom Efterretning indsendes, paa det at ingen Ophold desformedelst ved de udstædende Beregninger skal foraarsages, samt at Liv=Renterne ikke affordrede skal blive henstaaende. Og for at lette de uden for Kiøbenhavn sig opholdende Jnteressentere, som forlange deres Liv=Renter paa Post=Kontoirerne i Hans Majestæts Riger og Lande udbetalte, ville de saadanne Leve Attester paa det Post=Kontoir, hvor de forlange Betalingen, ligeledes inden Martii Maaneds Udgang levere, da ethvert Steds Postmester er beordret, disse Attester samlede, og paa eengang til General=Postamtet at indsende. Denne Bekiendtgiørelse, som skeer 3de Gange i Aviserne, ville enhver Vedkommende lade sig være efterrettelig, saasom, om herudi skulde skee nogen Forsømmelse, have de sig selv det deraf flydende Ophold at tilskrive; i sær maae de uden for Kiøbenhavn boende Jnteressentere, som ikke anmelde sig inden Martii Maaneds Udgang med deres Leye=Attester paa det Post-Kontoir, hvorfra de Betalingen forlange, forvente, at deres i saa Maade tilkommende Liv=Renter ikke der blive betalte; men maae her udi General=Postamtet ved Commissionairs affordres, eftersom slige Liv=Renters Betaling allene dengang om Aaret, og ikke oftere, paa Post-Kontoirerne til Betaling blive anviiste. General=Post=Amtet, den 12te Januarii 1787. Göttinger franske og tydske Fouteral-Calendere for Aaret 1787, hvorudi findes et Kobberstykke for hver Maaned, samt adskillige nye Dame=Hovedpynts=Moder, tilligemed den nu brugelige Fruentimmer= og Mandfolke=Klædedragt, i Kobber, saa og tydske Musen-Calendere, kan nu tilkiøbs bekommes i det Kongelige Bogtrykkerie for den sædvanlige Priis, Stykket 4 Mk. Sammesteds er i Commission given: Die lustigen Weiber zu Windsor, ein Luftspil von Shakespear mit zwolf Kupfern von Chodovieck 2 Mk. 8 s., ohne Kupfern 24 s. Betragtning over Vornedskabet og Følgerne af dets Ophævelse ved Anders Gamborg, Professor i Philosophien, har forladt Pressen, og faaes tilkiøbs hos Bogtykker Simmelkiær paa Adresse=Contoiret for 12 s. i Jesus som den ene igien fundne kostelige Perle, betragtet i en Prædiken paa Første Søndag efter Hellig 3 Kongers Dag 1739, i Slotskirken til Bærum, af Sal. Hr. Adam Ludvig Giese, er i det Danske oversat, og sælges i det Kongel. Bogtrykkerie for 6 s.
Kiøbenhavns Postrytter, 1787-01-15
Ved Frue Latinske Skole i Skindergaden No. 9, hos Guldsmed Berling, er en meubleret Stue for honette Personer til Leie.
Kiøbenhavns Postrytter, 1787-01-19
Kiøbenhavns Aar. No. men. siunis. endnu. Post-Tidender, se re. Pund. Fredagen, den 19 Januarii. Heraf udgives ugentlig 2de Stykker, ved P. M. Hopffner.
Kiøbenhavns Postrytter, 1787-01-19
Madrid, den 13 December. Øerne Yvika og Formentera, som fra den Tid de ved Kongen af Arragoniens og Ærkebiskoppen af Tarragonas fælles Hielp bleve erobrede, stedse have staaet under denne sidstes Kirke-Opsyn, vare blevne meget forsømte i geistlige Ting, fordi det Erkebiskoppelige Sæde laae saa langt borte. Kongen har derfor, efter disse Øeboeres alvorlige Begiering, besluttet at oprette et eget Bispedømme hos dem. Paven havde vel allerede i Aaret 1782 udfærdiget en Bulle herom, men visse ubekiendte Hindringer maae have foraarsaget, at den nyevalgte Biskop paa disse Øer først den 12te October i Aar er bleven indviet.
Kiøbenhavns Postrytter, 1787-01-19
Tyrkisk Grendse, den 20 December. Efter Breve fra Constantinopel, har Divanet, efterat den Preussiske Gesandt von Diet formelig havde anmeldet Frederik den Andens Dødsfald og Frederik Wilhelm den Andens Tronbestigelse, besluttet, til Foraaret at sende en overordentlig Gesandt til Berlin, og at ønske den nye Konge til Lykke til hans Regieringstiltrædelse. Man faaer nu see, om det Preussiske Hof vil modtage eller frabede sig dette Gesandtskab. Jmidlertid siges, at Porten allerede i Varschau har gjort tilbørlig Ansøgning om denne Gesandts Reise igiennem Republikens Gebeet. Dette vilde være det andet Tyrkiske Gesandtskab ved det Kongel. Preussiske Hof. Det første var i Berlin, da 7 Aars Krigen var til Ende, Aar 1763.
Kiøbenhavns Postrytter, 1787-01-19
Rom, den 23 December. Den 18de hujus holdt Paven et Consistorium, hvori han iblant andet restituerede den Franske Cardinal von Rohan in integrum, og følgelig ganske ophævede hans Suspension. Herfra kom Hs. Hell. ved en overmaade fiin Vending til at tale om sin elskte Søstersøn RomualdoBraschi-Onesti, som langt fra endnu ikke har opnaaet den Alder, hvori man pleier at blive Cardinal. "Aldrig (sagde han med en høitidelig alvorlig Mine) skulde jeg "have tænkt paa at ophøie min Søstersøn til en saadan Værdighed, dersom jeg ikke i Forveien havde prøvet hans "Opførsel, og, da jeg nu har befundet den at være uden Feil og Dadel, saa har jeg endelig, efter det Hell. Collegiums og fremmede Hoffers Ansøgning, ladet mig overtale dertil." Strax derpaa udraabte han ham til Cardinal, under alle Kanonernes Løsning fra Engelsborg, og hele Cardinalscollegiet stod op fra sine Sæder. Cardinal Decanus Albani nærmede sig Paven med en meget fyndig latinsk Tale, og takkede ham for et saa værdigt Valg. Den gamle Cardinal York, Cardinal Antonelli- og flere, ønskede den Hell. Fader ligeledes til Lykke i de ziirligste latinske Taler, og alle forenede derpaa deres Bønner, "At han strax vilde sætte Hatten paa denne sin elskte Søstersøn og Nyevalgte. Den Hell. Fader vægrede sig herfor med den største Beskedenhed og Ydmyghed: Hans Søstersøn, sagde han, kunde bie til en anden Tid. "Det vilde for hans Søstersøn være en Maade at udmærkes paa, som var uden Exempel a. Men da Cardinalerne ikke lode af med at bede, blev Hs. Hell, ligesom overvældet af de ømmeste Følelser, Taarerne strømmede ham ud af Øinene, og grædende satte han Hatten paa den nye Cardinal; hvilken Ceremonie ellers med sædvanlige Cardinaler først pleier at foretages i eet af de paafølgende Consistorier, men med Pavel. Nepoter privat i Pavens Gemakker.
Kiøbenhavns Postrytter, 1787-01-19
J Canonisationssagen angaaende Guds Tiener Francisco Caracciolo har Paven den 17de hujus erkiendt to Underværker, som denne gudfrygtige Mand i levende Live har gjort, da han paa Stedet curerede en Dame for et fistelagtigt Saar i det venstre Bryst, og en anden for en Kræbskade.
Kiøbenhavns Postrytter, 1787-01-19
Lemberg, den 28 December. Efter Nytaar ventes, som man hører, et betydeligt Antal Russiske Tropper i Egnen ved Kaminiet, lige over for den Tyrkiske Fæstning Chotim. Man fornyer herved, efter Armeniske Kiøbmandsbreve fra Constantinopel, det Rygte, at det igien seer farligt ud med Storsultanens Abdul Hamids Sundhed.
Kiøbenhavns Postrytter, 1787-01-19
London, den 29 December. Hoffet har besluttet at formere de regulaire Tropper i Jrland, for bedre at kunne holde over Rolighed og god Orden der. Saa vil og det Jrlandske Parlement igien oprette den gamle Post for en Præsident (i Frankerige Jntendant) i de 4 Provindser af Kongeriget Jrland, efterdi man ved de nærværende uroelige Optrin i Jrland holder det for meget nyttigt, naar der i hver Provinds kan residere en øverste Magistratsperson, til hvem det er betroet at udøve Civil- og Criminal-Jurisdictionen, uafhængende af de sædvanlige Justitssessioner. Jo nærmere den 23de Januarii kommer, paa hvilken Dag Parlementet her igien skal aabnes, des høiere bliver Oppositionens Stemme imod den Handelstractat, vi have sluttet med Frankerige. Oppositions-Bladene ere fulde af opdigtede Breve fra Fabrikanter, Klædehandlere &c., som declamere imod den.
Kiøbenhavns Postrytter, 1787-01-19
J Dublin giør en aftakket Soldat ordentlig Profession af at hænge sig, og i de sidste 4 Uger har han det mindste hængt sig 12 Gange. Denne nederdrægtige Karl, udspionerer først saadanne Huse, hvor der boe medlidende Folk, i sær gamle bemidlede Damer; der hænger han sig da i Aftenskumringen uden for Gadedørren, en liderlig Qvinde, som spiller under Dække med ham, tager, saa snart han hænger, forfærdelig paa at skrige; man løber til, skærer ham ned, bærer ham ind i den rige velgiørende Dames Huus, han kommer til sig selv igien, fortæller sin Ulykke, og den Nød, som har drevet ham til dette Skridt, han aflægges rigelig med Almisse, og gaaer saa bort med sin Ledtogsqvinde, for at udspionere en anden beqvem Leilighed for sit skammelige Haandværk.
Kiøbenhavns Postrytter, 1787-01-19
Paris, den 1 Januarii. Kongen har besluttet at lade holde en Forsamling af de fornemste Personer i Kongeriget, hvilken han vil meddele sine Hensigter til sit Folks Lettelse. Denne Forsamling skal holdes den 29de Januarii i Aar i Versailles, og bestaae af omtrent 140 Personer, som Kongen har udnævnt dertil, og hvoriblant skulle være 7 Ærkebiskopper, 6 Biskopper, 7 Marschaller af Frankerige, 26 Hertuger, 8 Statsraader, 4 Provinds-Jntendanter, alle de første Præsidenter og Generalprocuratorer for Parlementerne i Kongeriget, og Stændernes Deputerede fra Provindserne. Man siger, i denne Forsamling skal raadslaaes over Afhændelsen af Kronens Domainer, over Sagen angaaende Protestanterne, over Toldafgifternes Liigformighed, og over adskillige andre vigtige Ting. En saadan Forsamling har ikke været i Frankerige i 161 Aar, og den sidste blev holden Aar 1626.
Kiøbenhavns Postrytter, 1787-01-19
Jblant vore nye Moder udmærke sig nu et Slags skildrede Trøier eller Veste (Gilets) paa det selsomste. Man seer paa tykke og tynde Maver, Jagter, Hiorde af Qvæg, forliebte Scener, Carricaturer &c., saa at de unge Herrer i Paris nu ere levende billedbøger. Nyelig saae man En, som lod et Regiment Ryttere mønstre paa sin temmelig rummelige Trøie. Og hos vore fornemste Skrædere haves virkelig Eilers i Arbeide, som forestille Scener af Figarols Giftermaal og af den nye Opera, Richard Løvehierte. Dersom disse skildrede Trøier gjemmes, saa kunne Børnebørn engang finde en god Krønike i deres Bedstefædres Garderober.
Kiøbenhavns Postrytter, 1787-01-19
Wien, den 3 Januarii. Keiseren reclammerer nu Handelen paa Ostindien, og Hr. von Rancourt har over denne Sag udarbeidet en Memorial, hvori han viser, at Hollænderne handle uret, naar de forhindre de Østerrigske Nederlande i at handle paa Indien.
Kiøbenhavns Postrytter, 1787-01-19
Man siger, Keiserinden af Rusland vil gaae fra Cherson over Bialocerkiew og Kanier til Mähren, og i Selskab, med Keiseren besøge Carlsbadet. Monarkinden skal have i Sinde, paa sin Reise at betiene sig af sin Vintervogn, som er afdeelt i to Rum som to Værelser, og staaer paa en Slæde, som der spændes 24 Heste for. Efter et nyere Rygte, skal man i Jglau ikke kunne skaffe Plads nok for de mange Herskaber, og Leiren derfor forlægges til Hlaupetien ved Prag.
Kiøbenhavns Postrytter, 1787-01-19
Jblant de nye Forordninger, som ventes i dette nye Aar, skal ogsaa være een, som forbyder at bøie Knæe for Keiseren, da dette, som Hs. Majestæt selv har sagt, alleneste tilkommer Guddommen.
Kiøbenhavns Postrytter, 1787-01-19
Haag, den 6 Januarii. Det første, som skal foretages i Staterne af Hollands første Forsamling i dette Aar, den 11te hujus, bliver, at man vil tage en endelig Beslutning for at udslette det Prindselige Vaaben paa Placaterne og Statsbudenes Skildter. De Committerede Raadsherrer have indtil videre sendt befaling til Voorburg, at Orangecorpset der ikke længer maa exercere eller holde Sammenkomster.
Kiøbenhavns Postrytter, 1787-01-19
De nyeste Breve fra Paris melde, at der endnu ikke er tænkt paa at kalde Marquis de Verat herfra.
Kiøbenhavns Postrytter, 1787-01-19
J Rotterdam, Delft og andre Stæder, hvor Magistratspersonerne ved Aarets Omvexling pleie at forandres, ere disse Forandringer gjorte efter Arvestadtholderens Udnævnelse. - Siden Nytaarsdag, da Tambourerne og Piberne af Skydecorpset her sloge og blæste den yndede Folkemarsch, Wilhelmus van Nassauwen, uden for deres Oberstes, Borgermester von Slingelands Huus, har Folkets Stemme her ladet sig høre adskillige Gange med Hoezoe og Orange boven, og paa nogle Steder virkelig med høiere Jubel end i Aarene 1747 og 1748, hvorhos adskillige Personers Huse, der ere bekiendte for Hs. Durchlauchtigheds Modstandere, ere blevne besmurte med Skarn. De Committerede Raadsherrers Drost, med samt hans Svende, har vel omhyggelig vaaget for at hindre denne Glæde, som de Committerede Raadsherrer have forbudet; men Jndbyggerne i denne Residentsstad, som nu i 38 Aar have været vante til at see den Durchlauchtige Arvestadtholderske Familie residere her, at give samme idelige og talende Beviser paa deres Tilbøielighed og Kiærlighed, at holde denne Durchl. Families Lykke og Velfærd for uadskillelig forbunden med hele Republikens kunne ikke undertrykke deres Ønsker om snart at see denne elskede Familie her igien, og de, der ville straffe Frydeskriget som en Forbrydelse, kunne belave sig paa endnu at udøve mangen Strengheds Handling, og endda ikke derved at tvinge Folkets Gemytter.
Kiøbenhavns Postrytter, 1787-01-19
Af 1594 Skibe, som i afvigte Aar ere ankomne i Texelen, have 158 været fra Norge, og deriblant 10 fra Tronhiem.
Kiøbenhavns Postrytter, 1787-01-19
(Posten for i Dag er ved Avisens Slutning ikke ankommen.)